بيرينجي اولماق هم خوشبختليکدير، هم ده اولدوقجا بؤيوک بير مسئوليتين و محروميتين آغيرليغينا تاب گتيرمک قابيليتينه يييه دورماقدير. ايلک قادين رومانچي، ايلک قادين دراماتورق، ايلک قادين درسليک مؤليفي! خورافاتين ظولمتينده بير آذربايجانلي قادينين بونو باجارماسي و فداکارليقلا يئرينه يئتيرمه سي حقيقتن او دؤور اوچون آغلاگلمز هونر و قهرمانليق ايدي. مقصدي قادينلارين معاريفلنديريلمه سي اولسا  دا، اونون گؤردويو ايشلر هئچ ده هميشه محبتله قارشيلاناراق قبول ائديلميردي. نادانلارين موقاويمتيني قيرماق، تعقيبلردن قورتولماق، تضييق لردن قاليب چيخماق بو ظريف دويغولو، غئيرتلي، مرد آذربايجان قاديني اوچون تئز-تئز اؤلومله اوزلشمک دئمک ايدي. سکينه خانيم بوتون بو چتينليکلري دفع ائتمک اوچون اصلينده حياتيني ريسکه قويوردي. حتّی بعضن واليدئين لر اونون اوستونه هوجوم چکه رک دئيرديلر: «سيز درسده قيزلارا شریعتدن دانيشيرسينيز. سونرا ايسه اونلاري اويونباز کيمي صحنه يه چيخاريرسينيز». بئله ايتتيهاملارا دؤزمک اوچون سکينه  آخوندزاده منن ده چوخ اذيت چکيردي.